stanford-oval/wikipedia huggingface dataset:
อเล็กซานเดอร์ เกรแฮม เบลล์
เครื่องตรวจจับโลหะ

เบลได้รับการยกย่องว่าเป็นผู้ประดิษฐ์เครื่องตรวจจับโลหะในปี 1881 อุปกรณ์ชนิดนี้ได้ถูกประดิษฐ์ขึ้นอย่างรีบร้อนเพื่อใช้ในการค้นหาปลอกกระสุนในร่างของประธานาธิบดี เจมส์ กาลฟิลด์ อุปกรณ์ชนิดนี้สามารถทำงานได้ถึงแม้ว่าจะไม่สามารถค้นพบปลอกกระสุนได้ก็ตาม
การทดลองอากาศยาน

เบลล์ได้ให้ความสนใจทางด้านอากาศยานและเป็นผู้สนับสนุนในงานวิจัยทางด้านนี้ ผ่านทางสมาคม Aerial Experiment โดยเป็นสมาคมซึ่งจัดตั้งที่ Baddeck, Nova Scotia เมื่อเดือนตุลาคม 1907 จากการแนะนำของนาง มาเบล เบลล์ ผู้เป็นภรรยาของเบลล์เอง รวมถึงการสนับสนุนทางด้านการเงิน โดยการนำของตัวเบลล์เอง ร่วมกับสมาชิก 4 คน ได้แก่ American Glenn H. Curtiss เจ้าของบริษัทผลิตมอเตอร์ไซค์ ซึ่งภายหลังได้รับรางวัล Scientific American Trophy จากรางวัลการบินมากกว่า 1 กิโลเมตรครั้งแรก และภายหลังเป็นเจ้าของบริษัทผลิตเครื่องบิน F.W. (Casey) Baldwin , J.A.D. McCurdy; and Lieutenant Thomas Selfridge ผู้สังเกตการณ์จากรัฐบาล ซึ่งเป็นหนึ่งในผู้ประดิษฐ์ aileron หรืออุปกรณ์หลักส่วนหนึ่งของเครื่องบินในปัจจุบัน
หน่วยวัดเสียงเบลและเดซิเบล

เบล เป็นหน่วยวัดซึ่งใช้ชื่อเพื่อเป็นเกียรติแก่อเล็กซานเดอร์ แกรห์ม เบลล์ โดยหน่วยวัดนี้ใช้ในการวัดความดังของความเข้มเสียง หรือ ระดับพลังงานของเสียง โดย เดซิเบล เป็นหน่วยวัดซึ่งเทียบระดับพลังงานของเสียงในระดับของกำลังกับเสียงเบาที่สุดที่มนุษย์ได้ยิน
สังวรณ์ สุวรรณชีพ

| พลเรือตรีสังวรณ์ สุวรรณชีพ ป> ม., ท.ช..ข้อมูลส่วนบุคคล |
| --- | --- |
เกิด: 14 กรกฎาคม พ.ศ. 2444 เขตบางกอกน้อย กรุงเทพมหานคร
เสียชีวิต: 7 ตุลาคม พ.ศ. 2515 (71 ปี)
คู่สมรส: คุณหญิง เฉลิม สุวรรณชีพ
บุพการี: สุด สุวรรณชีพ (บิดา) สอน สุวรรณชีพ (มารดา)
ศิษย์เก่า: โรงเรียนสวนกุหลาบวิทยาลัย   โรงเรียนนายเรือ

| สังวรณ์ สุวรรณชีพ |
| --- | --- |
ประจำการ: 2464-2490
ชั้นยศ:  พลเรือตรี
บังคับบัญชา: กองทัพเรือ
คู่สมรส: คุณหญิงเฉลิม สุวรรณชีพ
พลเรือตรี สังวรณ์ สุวรรณชีพ (หลวงสังวรยุทธกิจ) (14 กรกฎาคม พ.ศ. 2444 – 7 ตุลาคม พ.ศ. 2515) นักการเมืองและทหารเรือชาวไทย รัฐมนตรีช่วยว่าการกระทรวงกลาโหม สารวัตรใหญ่ทหาร เจ้ากรมเตรียมการทหาร และหนึ่งในสมาชิก คณะราษฎร
ประวัติ

พลเรือตรีสังวรณ์เกิดเมื่อวันที่ 14 กรกฎาคม พ.ศ. 2444 ที่ เขตบางกอกน้อย กรุงเทพมหานคร เป็นบุตรชายของ นายสุด และ นางสอน สุวรรณชีพ จบการศึกษาจาก โรงเรียนสวนกุหลาบวิทยาลัย และ โรงเรียนนายเรือ
ด้านชีวิตครอบครัวสมรสกับ คุณหญิง เฉลิม สุวรรณชีพ มีบุตร-ธิดา ทั้งสิ้น 12 คน
รับราชการ

พ.ศ. 2487 - กลับเข้ารับราชการในตำแหน่งสารวัตรใหญ่ทหาร
29 พฤษภาคม พ.ศ. 2488 - ควบตำแหน่งเจ้ากรมเตรียมการทหารอีกตำแหน่งหนึ่ง
1 มกราคม พ.ศ. 2489 - พ้นจากตำแหน่งเจ้ากรมเตรียมการทหาร
30 เมษายน พ.ศ. 2490 - สำรองราชการกองบังคับการสำนักงานปลัดกระทรวงกลาโหมและรักษาราชการสารวัตรใหญ่ทหารอีกตำแหน่งหนึ่ง
9 พฤศจิกายน พ.ศ. 2490 - พ้นจากสำรองราชการกองบังคับการสำนักงานปลัดกระทรวงกลาโหม รักษาราชการสารวัตรใหญ่ทหาร และออกจากประจำการ
ยศ

24 มีนาคม พ.ศ. 2464 - เรือตรี
19 เมษายน พ.ศ. 2467 - เรือโท
- เรือเอก
1 เมษายน พ.ศ. 2477 - นาวาตรี
1 เมษายน พ.ศ. 2481 - นาวาโท
1 เมษายน พ.ศ. 2483 - นาวาเอก
1 กรกฎาคม พ.ศ. 2487 - พลเรือตรี
บรรดาศักดิ์

18 พฤษภาคม พ.ศ. 2475 - หลวงสังวรยุทธกิจ ศักดินา ๘๐๐
งานการเมือง

9 ธันวาคม พ.ศ. 2476 - ได้รับโปรดเกล้าฯ แต่งตั้งเป็นสมาชิกสภาผู้แทนราษฎรประเภทที่ 2
20 ธันวาคม พ.ศ. 2481 - ได้รับโปรดเกล้าฯ แต่งตั้งเป็นรัฐมนตรี
เครื่องราชอิสริยาภรณ์

พ.ศ. 2484 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2482 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2479 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
เพรสซิเดนท์

| เพรสซิเดนท์ The President |
| --- | --- |
สมาชิกวง เพรสซิเดนท์ ชุด สายลมลวง (2526)   ซึ่งมี "สาวบางโพ" เป็นเพลงสร้างชื่อให้ ตู้ ดิเรก   แถวหลัง : ปรีชา, คัมภีร์, สำราญ, รัศมี   แถวหน้า : ศุภกร,วารุณี (ย่อเข่า), อนุพงษ์, ดิเรก
ข้อมูลพื้นฐาน
ที่เกิด:  กรุงเทพ ประเทศไทย
แนวเพลง: สตริง, โซล, ฟังกี้, ดิสโก้
ช่วงปี: พ.ศ. 2522 - 2528
ค่ายเพลง: อโซน่า

สมาชิก: ดิเรก อมาตยกุล (ตู้ ร้องนำ)   วารุณี สุนทรีสวัสดิ์ (อ้วน ร้องนำ)   จารึก อยู่เอม (กีตาร์)   ศุภกร บุญยานันต์ (แดง คีย์บอร์ด)   รัศมี เทพกิจ (หมี ทรอมโบน, คีย์บอร์ด)   คัมภีร์ นอสูงเนิน (คำ ทรัมเป็ต, เพอร์คัสชั่น)   สำราญ ศรีทรัพย์ (แอท กลอง)
อดีตสมาชิก: ช.อ้น ณ บางช้าง (กีตาร์)   ฟาโรห์ ตอยยีบี (กีตาร์)   ปรีชา ชนะภัย (เล็ก กีตาร์)   อนุพงษ์ ประถมปัทมะ (อ๊อด เบส)
เพรสซิเดนท์ หรือ เดอะ เพรสซิเดนท์ (อังกฤษ: The President) คือชื่อวงดนตรีสัญชาติไทย โดยแนวดนตรีเป็นสไตล์เต้นรำ โซล ฟังกี้ และ ดิสโก้ เริ่มแรกเล่นประจำตามไนท์คลับในโรงแรมชื่อดัง จนกระทั่งมีผลงานอัลบั้มเพลงในสังกัดอโซน่า ในช่วงปี พ.ศ. 2525 - พ.ศ. 2527 ที่มีสมาชิกเด่นๆ คือ ตู้ - ดิเรก อมาตยกุล, อ้วน - วารุณี สุนทรีสวัสดิ์, เล็ก - ปรีชา ชนะภัย และอ๊อด - อนุพงษ์ ประถมปัทมะ โดยสองรายหลังเป็นสมาชิกวงคาราบาว จนถึงปัจจุบัน
ประวัติ

วงเพรสซิเดนท์ มีหัวหน้าวง คือ ศุภกร บุญยานันต์ ในตำแหน่งคีย์บอร์ด ภายหลังเป็นโปรดิวเซอร์ให้กับ วารุณี และ นิตยา บุญสูงเนิน สมาชิกในช่วงเริ่มก่อตั้งมี ช.อ้น ณ บางช้าง ในตำแหน่งกีตาร์ ต่อมามีการเปลี่ยนเป็น ฟาโรห์ ตอยยีบี ภายหลังเป็นมือกีตาร์วงเพื่อน และ ปรีชา ชนะภัย
ปรีชา เข้าร่วมวงเพรสซิเดนท์จนมีอัลบั้มกับอโซน่าสองชุด คือ "เด็กฮาร์ดฉันไม่สน" (พ.ศ. 2525) และ "สายลมลวง" (พ.ศ. 2526) และยังได้นำนักดนตรีของวงเข้าร่วมเป็นแบ็คอัพบันทึกเสียงให้กับวงคาราบาวในอัลบั้ม แป๊ะขายขวด และ วณิพก จากนั้นคาราบาวได้ให้ เทียรี่ เมฆวัฒนา รับหน้าที่แทน เนื่องจากวงเพรสซิเดนท์มีภารกิจทัวร์แสดงที่สหรัฐอเมริกา เมื่อกลับมาได้เปลี่ยนตัวมือกีตาร์เป็น จารึก อยู่เอม โดยออกอัลบั้ม "รักที่แสนหวาน" และ "เข็ดรัก" (พ.ศ. 2527) ซึ่งไม่ประสบความสำเร็จเท่าที่ควร
เพลงที่โด่งดังของวง ได้แก่ เด็กฮาร์ดฉันไม่สน, ธรรมด๊า..ธรรมดา, บ่มีเซ็ง และ "สาวบางโพ"  โดยเพลงหลังสุดสร้างชื่อเสียงให้กับ ตู้ ดิเรก จนกลายเป็นเพลงประจำตัวไปแล้ว
ผลงานอัลบั้ม > สตูดิโออัลบั้ม

เด็กฮาร์ดฉันไม่สน (2525)
สายลมลวง (2526)
รักที่แสนหวาน (2527)
เข็ดรัก (2527)
ผลงานอัลบั้ม > อัลบั้มรวมเพลง

รวมเพลง เพรสซิเด้นท์ ชุดที่ 1 (2549)
รวมเพลง เพรสซิเด้นท์ ชุดที่ 2 (2549)
ผลงานรับเชิญ > แบ็คอัพ

คาราบาว
แป๊ะขายขวด (2525)
วณิพก (2526)
สมาชิก > สมาชิกหลัก

ดิเรก อมาตยกุล (ตู้) : ร้องนำ
วารุณี สุนทรีสวัสดิ์ (อ้วน) : ร้องนำ
ศุภกร บุญยานันต์ (แดง) : คีย์บอร์ด
รัศมี เทพกิจ (หมี) : ทรอมโบน, คีย์บอร์ด
คัมภีร์ น.สูงเนิน (คำ) : ทรัมเป็ต, เพอร์คัสชั่น
สำราญ ศรีทรัพย์ (แอท) : กลอง
จารึก อยู่เอม (เอม) : กีตาร์
สมาชิก > อดีตสมาชิก

ช.อ้น ณ บางช้าง (อ้น) : กีตาร์
ฟาโรห์ ตอยยีบี (บี) : กีตาร์ (ต่อมากลายเป็นมือกีตาร์วงเพื่อน)
ปรีชา ชนะภัย (เล็ก) : กีตาร์ (กลายเป็นมือเบสและมือกีตาร์วงคาราบาว)
อนุพงษ์ ประถมปัทมะ (อ๊อด) : เบส (ต่อมากลายเป็นมือเบสวงคาราบาว)
บ้านสบรวก

พระพุทธรูปทองคำใกล้จุดอนุสรณ์สามเหลี่ยมไทย–พม่า–ลาว ที่บ้านสบรวก
บ้านสบรวก คือหมู่บ้านหมู่ที่ 1 ของตำบลเวียง อำเภอเชียงแสน จังหวัดเชียงราย ตั้งอยู่บริเวณที่แม่น้ำรวกและแม่น้ำโขงไหลบรรจบกัน ซึ่งก่อให้เกิดชายแดนระหว่างประเทศไทย ประเทศพม่า และประเทศลาว ทำเลที่ตั้งนี้สร้างตลาดสำหรับนักท่องเที่ยวในฐานะ "หัวใจ" แห่งสามเหลี่ยมทองคำ
อากาศยานในราชการไทย

เฮลิคอปเตอร์สังกัดกระทรวงเกษตรและสหกรณ์
อากาศยานทั้งเครื่องบินและเฮลิคอปเตอร์ที่อยู่ในสังกัดของหน่วยงานราชการ มีอยู่ประมาณ 1,000 ลำ ใช้ในราชการต่างๆ ของประเทศ โดยได้รับการยกเว้นไม่ต้องบังคับใช้พระราชบัญญัติการเดินอากาศ พ.ศ. 2497 มาตรา 5 คืออากาศยานในราชการทหาร ตำรวจ ราชการศุลกากร และราชการอื่นตามที่ระบุในกฎกระทรวง ซึ่งกฎกระทรวงในปี พ.ศ. 2547 ระบุว่านอกจากทหารและตำรวจแล้ว อากาศยานราชการอื่นประกอบไปด้วย กรมศุลกากร กระทรวงเกษตรและสหกรณ์ และกระทรวงทรัพยากรธรรมชาติและสิ่งแวดล้อม
สำหรับอากาศยานของหน่วยงานราชการไทย แบ่งตามหน่วยงานต้นสังกัด มีจำนวนดังนี้
กระทรวงกลาโหม

กระทรวงกลาโหมประกอบด้วยอากาศยานจาก 3 เหล่าทัพ คือกองทัพบก กองทัพเรือ และกองทัพอากาศ ประกอบไปด้วย
กระทรวงกลาโหม > กองทัพบก

กองทัพบก อากาศยานในสังกัดจะอยู่ภายใต้ความดูแลของศูนย์การบินทหารบก
| ผู้ผลิต | แบบอากาศยาน | ประเทศ | จำนวน | สังกัดหน่วยงาน |
| --- | --- | --- | --- | --- |
| Bell Helicopter Textron | Bell UH-1 Iroquois |  สหรัฐอเมริกา | 92 | กองทัพบก |
| Bell Helicopter Textron | Bell 212 |  สหรัฐอเมริกา | 60 | กองทัพบก |
| Sikorsky Aircraft | Sikorsky S-300 |  เยอรมนี | 45 | กองทัพบก |
| Israel Aircraft Industries | IAI Searcher |  อิสราเอล | 32 | กองทัพบก |
| Cessna Aircraft Company | Cessna T-41B |  สหรัฐอเมริกา | 30 | กองทัพบก |
| Bell Helicopter Textron | Bell 206 |  สหรัฐอเมริกา | 25 | กองทัพบก |
| Cessna Aircraft Company | Cessna U-17B |  สหรัฐอเมริกา | 20 | กองทัพบก |
| Maule Air | Maule MX-7 |  สหรัฐอเมริกา | 15 | กองทัพบก |
| Boeing | Boeing CH-47 Chinook |  สหรัฐอเมริกา | 13 | กองทัพบก |
| Sikorsky Aircraft | Sikorsky UH-60 Black Hawk |  สหรัฐอเมริกา | 15 | กองทัพบก |
| Bell Helicopter Textron | Bell AH-1 Cobra |  สหรัฐอเมริกา | 4 | กองทัพบก |
| Mil Moscow Helicopter Plant | Mil Mi-17 |  รัสเซีย | 10 | กองทัพบก |
| Beechcraft | Beech 1900C-1 |  สหรัฐอเมริกา | 2 | กองทัพบก |
| EADS CASA | Casa 212-300 |  สเปน | 2 | กองทัพบก |
| Embraer | Embraer ERJ-135 |  บราซิล | 2 | กองทัพบก |
| British Aerospace | Jetstream 41 |  เยอรมนี | 2 | กองทัพบก |
| Beechcraft | Super King Air 200 |  สหรัฐอเมริกา | 2 | กองทัพบก |
กระทรวงกลาโหม > กองทัพเรือ

บทความหลัก: กองการบินทหารเรือ
กองทัพเรือ อากาศยานจะอยู่ภายใต้การดูแลของกองการบินทหารเรือ กองเรือยุทธการ
| ผู้ผลิต | แบบอากาศยาน | ประเทศ | จำนวน | สังกัดหน่วยงาน |
| --- | --- | --- | --- | --- |
| Vought Aircraft Industries | A-7E Corsair II |  สหรัฐอเมริกา | 14 | กองทัพเรือ |
| Cessna Aircraft Company | T337H-SP/T337G |  สหรัฐอเมริกา | 14 | กองทัพเรือ |
| Bell Helicopter Textron | Bell 212 |  สหรัฐอเมริกา | 8 | กองทัพเรือ |
| McDonald Douglas | AV-8S Harrier |  สหรัฐอเมริกา | 7 | กองทัพเรือ |
| Bell Helicopter Textron | Bell 214ST |  สหรัฐอเมริกา | 7 | กองทัพเรือ |
| RUAG Aerospace Services | Do-228-212 |  เยอรมนี | 7 | กองทัพเรือ |
| Sikorsky Aircraft | S-70B-7 Seahawk |  สหรัฐอเมริกา | 6 | กองทัพเรือ |
| Sikorsky Aircraft | S-76B |  สหรัฐอเมริกา | 6 | กองทัพเรือ |
| Australian Government Aircraft Factory (GAF) | N-24A Nomad |  ออสเตรเลีย | 5 | กองทัพเรือ |
| Fokker Aerospace Group | F-27 Mk.200 Maritime (Armed) |  เนเธอร์แลนด์ | 4 | กองทัพเรือ |
| Vought Aircraft Industries | TA-7C Corsair II |  สหรัฐอเมริกา | 4 | กองทัพเรือ |
| Sikorsky Aircraft | MH-60S |  สหรัฐอเมริกา | 2 | กองทัพเรือ |
| Bombardier Aerospace | CL-215 |  แคนาดา | 2 | กองทัพเรือ |
| Fokker Aerospace Group | F-27 Mk.400 Troopship |  เนเธอร์แลนด์ | 2 | กองทัพเรือ |
| Lockheed Martin | P-3T (P-3A TACNAVMOD II) Orion |  สหรัฐอเมริกา | 2 | กองทัพเรือ |
| Agusta Westland | Super Lynx 300 |  สหราชอาณาจักร | 2 | กองทัพเรือ |
| McDonald Douglas | TAV-8S Harrier |  สหรัฐอเมริกา | 2 | กองทัพเรือ |
| Embraer | ERJ-135LR |  บราซิล | 1 | กองทัพเรือ |
| Lockheed Martin | UP-3T Orion |  สหรัฐอเมริกา | 1 | กองทัพเรือ |
กระทรวงกลาโหม > กองทัพอากาศ

กองทัพอากาศ เป็นเหล่าทัพหลักในการป้องกันภัยทางอากาศของประเทศไทย
| ผู้ผลิต | แบบอากาศยาน | ประเทศ | จำนวน | สังกัดหน่วยงาน |
| --- | --- | --- | --- | --- |
| Northrop | F-5A/B/E/F |  สหรัฐอเมริกา | 90 | กองทัพอากาศ |
| Lockheed Martin | F-16A/B block15 OCU |  สหรัฐอเมริกา | 42 | กองทัพอากาศ |
| Aero | L-39ZA/ART Albatros |  เช็กเกีย | 37 | กองทัพอากาศ |
| Pilatus Aircraft | PC-9 |  สวิตเซอร์แลนด์ | 23 | กองทัพอากาศ |
| Fairchild | AU-23A Peacemaker |  สหรัฐอเมริกา | 17 | กองทัพอากาศ |
| Bell Helicopter Textron | Bell UH-1 Iroquois |  สหรัฐอเมริกา | 20 | กองทัพอากาศ |
| Pacific Aerospace | PAC CT/4 |  นิวซีแลนด์ | 20 | กองทัพอากาศ |
| RUAG Aerospace Services | Alpha Jet |  เยอรมนี | 19 | กองทัพอากาศ |
| GAF | Nomad |  ออสเตรเลีย | 19 | กองทัพอากาศ |
| Lockheed Martin | F-16A/B block15 ADF |  สหรัฐอเมริกา | 16 | กองทัพอากาศ |
| Lockheed Martin | C-130 |  สหรัฐอเมริกา | 12 | กองทัพอากาศ |
| Saab | JAS-39C/D Gripen |  สวีเดน | 12 | กองทัพอากาศ |
| Bell Helicopter Textron | Bell 412/HP/EP |  สหรัฐอเมริกา | 11 | กองทัพอากาศ |
| Basler Turbo Conversions | BT-67 |  สหรัฐอเมริกา | 8 | กองทัพอากาศ |
| Diamond Aircraft Industries | DA42 Twin Star |  ออสเตรีย | 6 | กองทัพอากาศ |
| Cessna Aircraft Company | T-41 |  สหรัฐอเมริกา | 6 | กองทัพอากาศ |
| ATR | ATR-72-500 |  สหภาพยุโรป | 4 | กองทัพอากาศ |
| Avro | HS-748 |  สหราชอาณาจักร | 4 | กองทัพอากาศ |
| Alenia | G.222 |  อิตาลี | 3 | กองทัพอากาศ |
| Israel Aircraft Industries | IAI Arava |  อิสราเอล | 3 | กองทัพอากาศ |
| Sikorsky Aircraft | Sikorsky S-92 |  สหรัฐอเมริกา | 3 | กองทัพอากาศ |
| Lear Jet | Learjet 35A |  สหรัฐอเมริกา | 2 | กองทัพอากาศ |
| Saab | Saab 340AEW |  สวีเดน | 2 | กองทัพอากาศ |
| Boeing | 737-4Z6 |  สหรัฐอเมริกา | 1 | กองทัพอากาศ |
| Boeing | 737-8Z6 BBJ |  สหรัฐอเมริกา | 1 | กองทัพอากาศ |
| Airbus | A310-324 |  สหภาพยุโรป | 1 | กองทัพอากาศ |
| Airbus | A319-115X CJ |  สหภาพยุโรป | 1 | กองทัพอากาศ |
| Saab | Saab 340B |  สวีเดน | 1 | กองทัพอากาศ |
| Royal Thai Air Force | บ.ชอ.2 |  ไทย | 1 | กองทัพอากาศ |
สำนักงานตำรวจแห่งชาติ

บทความหลัก: กองบินตำรวจ
อากาศยานของสำนักงานตำรวจแห่งชาติ อยู่ในสังกัดของกองบินตำรวจ ประกอบไปด้วย
| ผู้ผลิต | แบบอากาศยาน | ประเทศ | จำนวน | สังกัดหน่วยงาน |
| --- | --- | --- | --- | --- |
| Bell Helicopter Textron | Bell 205 A/A - 1 |  สหรัฐอเมริกา | 26 | สำนักงานตำรวจแห่งชาติ |
| Bell Helicopter Textron | Bell 212 |  สหรัฐอเมริกา | 15 | สำนักงานตำรวจแห่งชาติ |
| Bell Helicopter Textron | Bell 206 B |  สหรัฐอเมริกา | 14 | สำนักงานตำรวจแห่งชาติ |
| Bell Helicopter Textron | Bell 412 |  สหรัฐอเมริกา | 9 | สำนักงานตำรวจแห่งชาติ |
| Bell Helicopter Textron | Helicopter EC 155 B - 1 |  สหรัฐอเมริกา | 9 | สำนักงานตำรวจแห่งชาติ |
| Pilatus Aircraft | PC-6 Porter |  สหรัฐอเมริกา | 6 | สำนักงานตำรวจแห่งชาติ |
| Short Brothers | Short SC.7 Skyvan |  สหรัฐอเมริกา | 3 | สำนักงานตำรวจแห่งชาติ |
| Bell Helicopter Textron | Helicopter Bell Model 206 L-1 |  สหรัฐอเมริกา | 2 | สำนักงานตำรวจแห่งชาติ |
| Short Brothers | Short 330 |  สหราชอาณาจักร | 2 | สำนักงานตำรวจแห่งชาติ |
| EADS CASA | Casa Model CN - 235 - 200 M |  สเปน | 1 | สำนักงานตำรวจแห่งชาติ |
| Fokker | FOKKER-50 |  เนเธอร์แลนด์ | 1 | สำนักงานตำรวจแห่งชาติ |
กระทรวงมหาดไทย

กระทรวงมหาดไทย มีอากาศยานสำหรับภารกิจป้องกันและบรรเทาสาธารณภัยในส่วนของกรมป้องกันและบรรเทาสาธารณภัย (ปภ.) โดยร่วมกับกองทัพบกในการปฏิบัติการบินและดูแลรักษาอากาศยาน
| ผู้ผลิต | แบบอากาศยาน | ประเทศ | จำนวน | สังกัดหน่วยงาน |
| --- | --- | --- | --- | --- |
| Kamov | Ka-32 |  รัสเซีย | 4 | กรมป้องกันและบรรเทาสาธารณภัย |
กระทรวงเกษตรและสหกรณ์

กระทรวงเกษตรและสหกรณ์ มีอากาศยานสำหรับปฏิบัติการฝนหลวง และสนับสนุนการตรวจราชการรวมถึงภารกิจของส่วนราชการในสังกัดกระทรวงเกษตรและสหกรณ์ อยู่ภายใต้การดูแลของกรมฝนหลวงและการบินเกษตร ประกอบไปด้วย
| ผู้ผลิต | แบบอากาศยาน | ประเทศ | จำนวน | สังกัดหน่วยงาน |
| --- | --- | --- | --- | --- |
| Pilatus Aircraft (Porter) | PC-6 / B2H2 |  สวิตเซอร์แลนด์ | 3 | กรมฝนหลวงและการบินเกษตร |
| Beechcraft | Super King Air 350 |  สหรัฐอเมริกา | 3 | กรมฝนหลวงและการบินเกษตร |
| Construcciones Aeronáuticas SA (CASA) | CN 235-200 |  ยุโรป | 2 | กรมฝนหลวงและการบินเกษตร |
| Construcciones Aeronáuticas SA (CASA) | C212 / NC212i |  ยุโรป | 15 | กรมฝนหลวงและการบินเกษตร |
| Cessna Aircraft | Cessna208 / 208B |  สหรัฐอเมริกา | 12 | กรมฝนหลวงและการบินเกษตร |
| Bell helicopter | Bell412(Epi) |  สหรัฐอเมริกา | 1 | กรมฝนหลวงและการบินเกษตร |
| Bell helicopter | Bell407 / 407GX |  สหรัฐอเมริกา | 3 | กรมฝนหลวงและการบินเกษตร |
| Bell helicopter | Bell206B |  สหรัฐอเมริกา | 3 | กรมฝนหลวงและการบินเกษตร |
| Eurocopter | AS350(B2) |  ยุโรป | 1 | กรมฝนหลวงและการบินเกษตร |
กระทรวงทรัพยากรธรรมชาติและสิ่งแวดล้อม

กระทรวงทรัพยากรธรรมชาติและสิ่งแวดล้อม มีอากาศยานประจำการอยู่ภายใต้กองการบิน สำนักงานปลัดกระทรวงทรัพยากรธรรมชาติและสิ่งแวดล้อม ประกอบด้วยอากาศยานทั้งเฮลิคอปเตอร์และเครื่องบินในการสนับสนุนหน่วยงานในสังกัด
| ผู้ผลิต | แบบอากาศยาน | ประเทศ | จำนวน | สังกัดหน่วยงาน |
| --- | --- | --- | --- | --- |
| Eurocopter | AS350 |  ยุโรป | 10 | สำนักงานปลัดกระทรวงทรัพยากรธรรมชาติและสิ่งแวดล้อม |
|  | EC135 |  ยุโรป | 1 | สำนักงานปลัดกระทรวงทรัพยากรธรรมชาติและสิ่งแวดล้อม |
| Quest | Kodiak 100 |  สหรัฐอเมริกา | 1 | สำนักงานปลัดกระทรวงทรัพยากรธรรมชาติและสิ่งแวดล้อม |
ข้อมูลเพิ่มเติม

ข้อมูลเครื่องบินแบบต่างๆที่ประจำการอยู่ในกองทัพอากาศ เก็บถาวร 2010-05-04 ที่ เวย์แบ็กแมชชีน
มุมเครื่องบิน กองบินตำรวจ เก็บถาวร 2011-07-22 ที่ เวย์แบ็กแมชชีน
กองการบินทหารเรือ เก็บถาวร 2013-12-07 ที่ เวย์แบ็กแมชชีน
แบบอากาศยาน  ศูนย์การบินทหารบก
อากาศยานในอดีต  ศูนย์การบินทหารบก
สถานีรถไฟปอยเปต

สถานีรถไฟปอยเปต เดิมใช้ชื่อว่า สถานีรถไฟเสรีเริงฤทธิ์ คือสถานีรถไฟแห่งหนึ่งในปอยเปต จังหวัดบันทายมีชัย ประเทศกัมพูชา ห่างจากชายแดนไทย 850 เมตร เป็นจุดสิ้นสุดของทางรถไฟสายพนมเปญ–ปอยเปต และเชื่อมต่อกับทางรถไฟสายตะวันออกของการรถไฟแห่งประเทศไทย
ประวัติ

สถานีรถไฟปอยเปตถูกสร้างขึ้นเมื่อ พ.ศ. 2473 ในช่วงที่กัมพูชาเป็นส่วนหนึ่งของอินโดจีนของฝรั่งเศส[ต้องการอ้างอิง] หลังการรับมอบดินแดนเขมรส่วนในจากจักรวรรดิญี่ปุ่นในช่วงสงครามโลกครั้งที่สองเมื่อ พ.ศ. 2484 ในราชกิจจานุเบกษา ระบุถึงการเวนคืนที่ดินเพื่อสร้างทางรถไฟสายอรัญญประเทศ–มงคลบุรี เมื่อ พ.ศ. 2485-2487 ไทยได้ทำการสร้างรางรถไฟเชื่อมต่อกับทางรถไฟเดิมไปจนถึงสถานีรถไฟพระตะบองจนถึงสถานีรถไฟสวายโดนแก้ว ที่แม่น้ำเป็นพรมแดนกั้นไทยกับฝรั่งเศสในขณะนั้น เป็นระยะทาง 17 กิโลเมตร โดยในราชกิจจานุเบกษาได้กำหนดชื่อสถานีรถไฟที่ปอยเปตว่า สถานีรถไฟเสรีเริงฤทธิ์ กระทั่งสงครามโลกครั้งที่สองยุติลง ฝ่ายไทยได้ส่งมอบดินแดนเขมรส่วนในพร้อมกับทางรถไฟสายตะวันออกนี้คืนแก่ฝรั่งเศสเมื่อ พ.ศ. 2489
แต่การเดินรถไฟระหว่างประเทศ มักหยุดเดินรถและรื้อเส้นทางออกหลายครั้งด้วยเหตุผลทางการเมืองของประเทศกัมพูชา และไม่มีการเดินรถระหว่างกันนานกว่า 40 ปี กระทั่งรัฐบาลกัมพูชาบูรณะเส้นทางรถไฟขึ้นใหม่เพื่อผลประโยชน์ด้านการค้า โดยมีการสร้างทางรถไฟเชื่อมกับสถานีรถไฟด่านพรมแดนบ้านคลองลึกของประเทศไทยขึ้นใหม่เมื่อวันที่ 22 เมษายน พ.ศ. 2562 ทว่าการเดินรถระหว่างประเทศหยุกชะงักอีกครั้งช่วงเดือนเมษายน พ.ศ. 2563 จากการระบาดทั่วของโควิด-19
ช้างแมมมอธ
ชื่อในภาษาอื่น

ในภาษาจีน ช้างแมมมอธ มีชื่อว่า ฉาง เหมา เซี่ยง (長毛象) ซึ่งแปลตรงตัวว่า "ช้างขนยาว"
แหล่งข้อมูลอื่น

ข้อมูลที่เกี่ยวข้องกับ Mammuthus ที่วิกิสปีชีส์
สำนักพระราชวัง

| --- | --- |
เครื่องหมายราชการสำนักพระราชวังในรัชกาลที่ 10
 อาคารศาลาว่าการพระราชวัง
ภาพรวมหน่วยงาน
ก่อตั้ง: 5 พฤษภาคม พ.ศ. 2485
หน่วยงานก่อนหน้า: กระทรวงวัง
เขตอำนาจ: รองเลขาธิการพระราชวัง
สำนักงานใหญ่:  พระบรมมหาราชวัง ถนนหน้าพระลาน แขวงพระบรมมหาราชวัง เขตพระนคร 
งบประมาณต่อปี: 3,435.4143 ล้านบาท (พ.ศ. 2559)
ฝ่ายบริหารหน่วยงาน: พลอากาศเอก สถิตย์พงษ์ สุขวิมล , เลขาธิการพระราชวัง พันตำรวจเอก ธรรมนิธิ วนิชย์ถนอม, รองเลขาธิการพระราชวังฝ่ายที่ประทับ ระดับ 11 พันโท สมชาย กาญจนมณี, รองเลขาธิการพระราชวังฝ่ายนโยบายและแผนปฏิบัติการ พลอากาศตรี ธีระ เชียงทอง, รองเลขาธิการพระราชวัง พลอากาศเอก อำนาจ จีระมณีมัย, รองเลขาธิการพระราชวังฝ่ายปฏิบัติการ ระดับ 11 พลอากาศตรี สุพิชัย สุนทรบุระ, รองเลขาธิการพระราชวัง
ต้นสังกัดหน่วยงาน: พระมหากษัตริย์ไทย
ลูกสังกัดหน่วยงาน: ดูในบทความ
เว็บไซต์: www.royaloffice.th/
สำนักพระราชวัง (อังกฤษ: Bureau of the Royal Household; BRH) เป็นหน่วยราชการในพระองค์ มีฐานะเทียบเท่ากระทรวง ขึ้นตรงต่อพระมหากษัตริย์ มีอำนาจและหน้าที่รับผิดชอบราชการในพระองค์พระมหากษัตริย์ และพระบรมวงศานุวงศ์ ตลอดจนดูแลรักษาทรัพย์สินและผลประโยชน์ในพระองค์พระมหากษัตริย์ และมีเลขาธิการพระราชวัง เป็นผู้รับผิดชอบในการบริหารราชกิจราชการ
ประวัติ > สมัยกรุงศรีอยุธยา

สำนักพระราชวังเป็นส่วนราชการที่สืบเนื่องมาจากส่วนราชการสำคัญของบ้านเมืองมาแต่โบราณกาล มีหลักฐานที่อาจทบทวนย้อนไปได้ถึงพุทธศักราช 1893 ในปีนั้นสมเด็จพระรามาธิบดีที่ 1 (พระเจ้าอู่ทอง) ได้ทรงสถาปนากรุงศรีอยุธยาขึ้นเป็นราชธานี ได้ทรงจัดระเบียบการปกครองในราชธานีเป็นสี่กรม หรือที่เรียกว่าจตุสดมภ์ ได้แก่
กรมเมือง (หรือเวียง)  มีหน้าที่ปกครองท้องที่ดูแลสันติสุขของประชาราษฎร
กรมวัง มีหน้าที่ดูแลฝ่ายพระราชสำนัก รวมทั้งพิพากษาถ้อยความของราษฎรเป็นการแบ่งเบาพระราชภาระของประมุขในหน้าที่พระราชทานความยุติธรรมไพร่ฟ้าข้าแผ่นดิน
กรมคลัง มีหน้าที่ดูแลรับจ่ายผลประโยชน์ของแผ่นดิน
กรมนา มีหน้าที่ดูแลการทำไร่ทำนา รักษาเสบียงอาหารสำหรับพระนคร
ประวัติ > รัชสมัยพระบาทสมเด็จพระจุลจอมเกล้าเจ้าอยู่หัว

จนกระทั่งเมื่อวันที่ 1 เมษายน พ.ศ. 2438 พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้ปฏิรูปการปกครองราชอาณาจักร แบ่งส่วนราชการระดับกระทรวงให้เป็นไปตามความจำเป็น และเหมาะสมแก่การปกครองประเทศยิ่งขึ้น กระทรวงเดิมในแบบจตุสดมภ์ทั้ง 6 ก็ให้คงอยู่ เพิ่มกระทรวงในหน้าที่ที่สมควรใหม่อีก 4 กระทรวง รวมเป็น 12 กระทรวงแต่ละกระทรวงมีเสนาบดีเป็นผู้รับผิดชอบในการบริหารราชการ
จากการปฏิรูปการปกครองในประเทศในครั้งนี้เอง โปรดเกล้าฯ ให้ส่วนราชการที่มีหน้าที่ปฏิบัติราชการในพระราชสำนัก ซึ่งแต่เดิมมีชื่อว่า กรมวัง หรือ จตุสดมภ์กรมวัง เป็นกระทรวงมีชื่อว่า กระทรวงวัง แต่โปรดเกล้าฯ ให้โอนงานที่เกี่ยวกับการพิจารณาพิพากษาอรรถคดีไปขึ้นอยู่กับกระทรวงยุติธรรมที่เพิ่งตั้งขึ้นมาใหม่ ดังนั้นส่วนราชการในจตุสดมภ์กรมวังที่มีชื่อว่า กรมพระตำรวจหลวงว่าความฎีกา อันเป็นกรมหนึ่ง ซึ่งสมัยก่อน ๆ ถือว่าเป็นส่วนราชการที่มีความสำคัญมากถึงกับในบางรัชกาลต้องโปรดเกล้าฯ ให้พระราชโอรสที่ทรงไว้วางพระราชหฤทัยที่สุดไปทรงกำกับราชการอยู่ เช่น ในรัชกาลที่ 2 โปรดเกล้าฯ ให้พระเจ้าลูกยาเธอฯ กรมหมื่นเจษฎาบดินทร์ไปทรงกำกับราชการอยู่นั้น จึงสูญไปจากทำเนียบราชการแต่นั้นมา
เสนาบดีกระทรวงวังตามแผนปฏิรูปการปกครองใหม่ในครั้งนั้น ตัวเสนาบดีมิใช่สามัญชน ทรงพระกรุณาโปรดเกล้าฯ แต่งตั้งให้ พระเจ้าบรมวงศ์เธอ กรมหลวงประจักษ์ศิลปาคม ครั้งยังดำรงพระอิสริยยศเป็น พระเจ้าน้องยาเธอ กรมหมื่นประจักษ์ศิลปาคม ซึ่งดำรงตำแหน่งเสนาบดีจตุสดมภ์กรมวังอยู่ก่อนแล้ว เป็นเสนาบดีกระทรวงวังตามระบบการปกครองที่ปฏิรูปใหม่ จึงนับได้ว่าทรงเป็น "เสนาบดีกระทรวงวังพระองค์แรก"
การตั้งเสนาบดีกระทรวงในรัชกาลที่ 5 นั้น จะเห็นได้ว่าทรงพระราชดำริว่ากระทรวงวังนั้นสำคัญและปฏิบัติงานใกล้ชิดเบื้องพระยุคลบาทมาก จึงทรงเลือกสรรพระราชวงศ์ขึ้นดำรงตำแหน่งเสนาบดีสืบต่อกันมาหลายพระองค์
ประวัติ > รัชสมัยพระบาทสมเด็จพระมงกุฎเกล้าเจ้าอยู่หัว

ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ ให้ปรับปรุงส่วนราชการต่าง ๆ ในกระทรวงวัง เพื่อให้เกิดความเหมาะสมแก่ราชการในพระองค์หลายประการ เช่น โปรดเกล้าฯ ให้ยกฐานะกรมมหาดเล็กหลวง ในกระทรวงวังขึ้นเป็นกรมอิสระ ขึ้นตรงต่อองค์พระบาทสมเด็จพระเจ้าอยู่หัว มีผู้สำเร็จราชการมหาดเล็ก (เจ้าพระยารามราฆพ) เป็นผู้บังคับบัญชา มีกรมต่าง ๆ ที่หัวหน้ากรมเป็นข้าราชการขั้นอธิบดีขึ้นอยู่ 13 กรม ได้แก่
| --- | --- |
 กรมบัญชาการกลางมหาดเล็ก  กรมชาวที่  กรมมหรสพ  กรมเรือยนต์หลวง  กรมรถยนต์หลวง  กรมพระอัศวราช  กรมแพทย์หลวง :   กรมโรงเรียนในพระบรมราชูปถัมภ์  กรมตรวจมหาดเล็ก  กรมมหาดเล็ก  กรมช่างมหาดเล็ก  กรมโขนหลวง  กรมพิณพาทย์กลาง  
ส่วนทางกระทรวงวังก็ทรงพระกรุณาโปรดเกล้าฯ ให้มีกรมขึ้น 20 กรม ได้แก่
| --- | --- |
 กรมบัญชาการ  กรมสารวัตรในพระราชสำนัก  กรมทะเบียน  กรมปลัดบัญชี  กรมคลังราชการ  กรมพระราชพิธี  กรมภูษามาลา  กรมสนมพลเรือน  กรมวัง  กรมรองาน :   กรมช้างต้น  กรมพระตำรวจหลวงรักษาพระองค์  กรมทหารรักษาวัง  กรมพระนิติศาสตร์  กรมศิลปากร  กรมธรรมการ  กรมสังฆการี  กรมกัลปนา  กรมราชบัณฑิต  กรมวังในพระราชสำนักพระพันปีหลวง  
กรมในกระทรวงวังก็ดี กรมในมหาดเล็กก็ดี แม้หัวหน้ากรมจะมีฐานะเป็นอธิบดี แต่ก็มีหลายกรมเรียกชื่อเป็นอย่างอื่น เช่น
กรมบัญชาการกลางมหาดเล็ก (หัวหน้ากรมมีตำแหน่งเป็นปลัดบัญชาการ)
กรมอื่น ๆ ในสังกัดกรมมหาดเล็ก (หัวหน้ากรมมีตำแหน่งเป็นจางวาง ต่อท้ายตำแหน่งด้วยนามกรม) เช่น "กรมชาวที่" เรียกว่า จางวางกรมชาวที่ ยกเว้น "กรมโรงเรียนในพระบรมราชูปถัมภ์" เรียกตำแหน่งหัวหน้ากรมว่า ผู้บัญชาการโรงเรียนในกรมพระบรมราชูปถัมภ์
กรมในสังกัดกระทรวงวัง
กรมบัญชาการ (หัวหน้ากรมมีตำแหน่งเป็นปลัดบัญชาการ)
กรมวัง กรมพระราชพิธี กรมตำรวจรักษาพระองค์ กรมพระนิติศาสตร์ (หัวหน้ากรมมีตำแหน่งเป็นสมุห) โดยเรียกกันดังนี้
สมุหพระราชมณเฑียร คือ อธิบดีกรมวัง
สมุหพระตำรวจหลวง รักษาพระองค์ คือ อธิบดีกรม พระตำรวจหลวงรักษาพระองค์
สมุหพระราชพิธี คือ อธิบดีกรมพระราชพิธี
สมุหพระนิติศาสตร์ คือ อธิบดีกรมพระนิติศาสตร์
สมุหบัญชีใหม่ คือ อธิบดีกรมปลัดบัญชี
กรมอื่นนอกจากนี้
กรมใหญ่เรียกหัวหน้ากรมว่า อธิบดี
กรมเล็กเรียกหัวหน้ากรมว่า เจ้ากรม
แต่ที่เรียกว่าผู้อำนวยการกรมก็มี นอกจากนั้นยังพระราชทานเกียรติยศแก่ กรมตำรวจหลวงรักษาพระองค์ กรมทหารรักษาพระองค์และกรมทหารรักษาวัง โดยทรงรับเข้าดำรงตำแหน่ง "สมเด็จพระตำรวจ" ในกรมพระตำรวจหลวงรักษาพระองค์ และตำแหน่ง "ผู้บังคับการพิเศษ" ในกรมทหารรักษาวังด้วย
สำหรับตำแหน่งเสนาบดีกระทรวงวังนั้น ก็ยังคงใช้ราชทินนามบุคคลผู้เป็นเจ้ากระทรวงว่า "ธรรมธิกรณาธิบดี" อันเป็นราชทินนามที่สืบเนื่องมาแต่ "ธรรมาธิการ" ครั้งยังเป็นจตุสดมภ์อยู่ แม้ว่าจะได้แยกหน้าที่การพิจารณาพิพากษาอรรถคดี อันเป็นหน้าที่เดิมของจตุสดมภ์กรมวังไปเป็นหน้าที่ของกระทรวงยุติธรรมดังกล่าวมาแล้วก็ตาม